khistorydata/jeongjo-sjw-relations huggingface dataset:
정조 19년
金載翼啓曰大司憲李祖承持平金熙華牌招啓辭未下執義宋煥箕掌令李城輔持平李晴在外掌令李心傳呈辭監察茶時之意敢啓傳曰知道昨日下敎之後在京憲府臺諫之不爲詣臺又不以請牌未下言送政院者豈成說乎都憲則似然其外兩司無端不爲出肅人員一竝遞差前望單子入之待下批憲府諸臺先爲牌招分臺監察請牌置之可也
정조 19년
兩司前望單子入之大司諫司諫尹光普掌令張錫胤獻納洪秀晩持平金熙采落點
정조 19년
傳于徐邁修曰都承旨入侍
정조 19년
傳于李肇源曰戶曹判書入侍
정조 19년
以執義崔獻重徐鼎修事具書傳于金載翼曰一味不爲出場者事面甚爲不可而取見其啓亦無深緊之語其所行公似不待停連而具書還下令詣臺見
정조 19년
以掌令張錫胤牌不進罷職傳旨傳于金載翼曰只推更爲牌招
정조 19년
任希存以弘文館言啓曰本館下番闕直事甚未安校理金銑自鄕上來云與校理李升運副校理李羲甲副修撰鄭來百一體牌招以爲推移入直之地何如傳曰允
정조 19년
以校理李升運副校理李羲甲副修撰鄭來百牌不進罷職傳旨傳于任希存曰只推
정조 19년
以吏曹判書尹蓍東上疏傳于李肇源曰指名相換異於官職注擬則臺啓停連未必爲拘況爲彼熟手之責成以衆所共知有情勢無以行公者使之相換於閑司則有司之臣但當擧行而已何論政吏之自下與否乎事體所在不可例批推考原疏還給捧納承旨亦爲推考因此格例間事又有提飭者三品以下官之疏章頭辭衍語飭禁申明則近日又復擺脫三品姑捨之六品正言郞階館官亦敢以五慶三冊等稱賀之說爲頭辭者其爲猥褻莫甚於此雖似微事所關則國體所犯則條令也當該捧納承旨爲先從重推考後復犯科則該房罷職當者先罷後推載之該房故事以爲遵守之地
정조 19년
李肇源以賑恤廳言啓曰西部灘項契任掌朴龍瑞今月二十六日本洞路傍得二歲遺棄男兒同里居良女劉召史欲爲牧養靑坡契任掌韓景祚今月二十六日本洞路傍得二歲遺棄男兒同里居良女金召史欲爲收養貧不自食皆願受料告于本部自該部同日牒呈故依節目竝爲給料使之乳養之意敢啓傳曰知道
정조 19년
持平金熙采啓曰臣言議風采本不合於淸朝耳目之任而千萬意外柏府新除忽下於瀛館滯直之中召牌繼降臣聞命惝怳他不暇顧章皇出肅粗伸叩謝之忱而第臣旣經掌憲則揆以格例勢難行公請命遞斥臣職答曰先傳啓後退行
정조 19년
獻納洪秀晩啓曰臣於月前朝參之日忝叨憲臺之列懲討方急沐浴義重臣猥隨諸僚之後粗伸必討之義至於末端所懷臣亦與憲長及諸僚相議於朝房及夫登筵合辭陳達矣憲長以此遞職而退在臣之義惟當繼陳未畢之懷且暴同勘之請故臣猥進前席纔發數語遽蒙拿處之命未能畢說隱忍而退乃於筵退之後前獻納申詬辱臣凌藉臣罔有紀極至謂之沮戲開言路之盛德下語則直擬以極律論勘則乃請以遠竄臺地被論固非一二而臣之所遭古所未有此莫非臣人微望輕自速凌侮之致貽羞淸朝至臣身而極矣以此情踪何可一刻晏然於臺次乎請命遞斥臣職答曰依啓
정조 19년
吏曹判書尹蓍東疏曰伏以臣於昨日開政下批之後卽已退還私次政吏來傳惠民署提調閔鍾顯觀象監提調鄭昌順相換命下而謂有喉司之催促一邊來言一邊書入已以單子啓下矣昌順名登臺啓聲罪甚嚴方張之論姑未決末則臣曹之不敢奉承於除目政法卽然而緣臣昏憒未能檢攝下吏致有此違例之失伏地惶愧有不可晏然自掩玆敢短章陳籲仰請處分伏願聖明亟收提調相換之命仍治臣矇然做錯之罪以嚴朝體以安微分公私不勝萬幸臣無任云云
정조 19년
乙卯二月二十七日卯時上御重熙堂都承旨入侍時行都承旨徐邁修假注書柳遠鳴記注官曺亨壽安經心以次進伏訖上敎邁修曰卿其間好休息矣上曰同副承旨入來乎邁修曰仕進矣上曰軍服事卿亦聞之而卿之所見何如邁修曰臣於今日入闕後始聞之矣上曰軍士房例着軍服矣邁修曰承史之盡着亦似好矣上曰昔在孝廟朝隨駕百官皆着軍服矣上曰同副承旨入侍肇源進伏上曰臺諫前望山林外書入可也上曰再明日便殿親傳香祝時繖扇侍衛置之出榻敎以香室各宮春享仲朔祭受押取稟啓各宮香祝段代押爲旀是年卽宣禧宮百歲之年也逢是年以親心爲心則時節祀享豈或命攝特以近日親享之稠疊多勞百官三軍乙仍于此所以先行於亞歲欲待夏秋冬三享中親行而揆以情文亦豈可空度乎宣禧宮春仲朔祭遣儀賓依昨冬親行例攝儀祭文親撰祝帖親押當於其日便殿親傳香祝令儀曹知悉命退承史以次退出
정조 19년
乙卯二月二十七日未時上御便殿軍士房承旨戶曹判書同爲入侍時行右承旨李益運假注書吳泰曾記注官白慶楷金良倜戶曹判書李時秀以次進伏訖上敎時秀曰慈宮輦路內門旣已修改矣交泰門路亦甚狹窄駕轎難以容旋自萬八門以直道作門路萬八門前門亦更增修延生門以北更建一門知彀官廳毁撤移設以通慈宮輦路而必於不多日內告功可也上曰戶曹參判入侍賤臣承命出傳與戶曹參判曺允亨偕入進伏上曰卿旣書進萬八門額矣今因輦路之狹窄增修者一門新建者一門以千五保定兩扁額更爲書進可也上曰題額懸板時千五題額換揭于萬八門萬八題額移揭于今此增修之門保定題額揭于今此新建之門仍命退諸臣以次退出
정조 19년
行都承旨徐邁修坐行左承旨李晩秀監印所直行右承旨李益運緣故出左副承旨任希存坐直右副承旨未差同副承旨李肇源坐直注書鄭文始病一員未差假注書吳泰曾監印所直柳遠鳴仕直事變假注書任厚常仕
정조 19년
任希存啓曰景慕宮朔祭親祭祭文當爲製進藝文提學李秉鼎卽爲牌招何如傳曰允
정조 19년
傳于李肇源曰再明日次對進定於今日
정조 19년
李肇源啓曰今日次對兩司當爲進參除在外傳旨未下引避退待未署經外未肅拜人員竝卽牌招何如傳曰允
정조 19년
以掌令張錫胤牌不進罷職傳旨傳于李肇源曰旣無情勢再違召命極爲駭然且聞門鑰已下疏徹路阻至於違牌云此亦近來習俗中一端憲臺牌招卽特敎也焉敢爲此巧避之擧乎所謂上疏又安知非其效嚬之斷爛謄本乎以此以彼似此之習尋常痛駭爲先罷職下義禁府革心間勿爲捧供其代前望單子入之待下批牌招先入侍後謝恩
정조 19년
玉堂前望單子入之應敎鄭東觀校理安策嚴耆副校理宋祥濂副修撰崔獻重金熙稷落點
정조 19년
李肇源啓曰大司憲李祖承牌不進執義宋煥箕掌令李城輔持平李晴在外掌令一員未差持平金熙采引避退待監察茶時之意敢啓傳曰知道
정조 19년
任希存啓曰應敎鄭東觀校理安策嚴耆副校理宋祥濂牌不進罷職傳旨今方捧入而修撰徐有聞副修撰崔獻重試所進去修撰李龜雲副修撰金熙稷在外玉堂上下番俱空事甚未安未差之代政官牌招開政差出待下批仍卽牌招以爲推移入直之地何如傳曰違牌中衆所共知有情勢人許遞其餘只推更爲牌招
정조 19년
以香室景慕宮朔祭親祭受押單子傳于任希存曰親押
정조 19년
掌令前望單子入之申大尹落點
정조 19년
以假注書柳遠鳴兼春秋曺亨壽拿處傳旨傳于李肇源曰分揀
정조 19년
以慶尙監司趙鎭宅狀啓三嘉縣民家燒燼恤典題給事傳于李肇源曰依近日三南已施之特恩令廟堂卽爲行會畢奠接形止使之報來
정조 19년
以左副承旨任希存上疏傳于李肇源曰吏判之疏語未知其可大臣之筵奏不以爲然而問備之請措辭靳允反涉於張皇姑且循例依爲之則陳章徑出致煩酬應萬萬駭然近來此疏他疏朝著之象如醉夫之執䯻較觝混圇雜糅不堪掛眠萬有一拳踼當下誤用雖悔何及爾以畏拙之蹤又效奊詬之習可謂不守分此疏令司謁投之六仙樓爾則百分參酌爲先從重推考承旨未差之代前望單子入之與左副牌招察任
정조 19년
李益運以整理所郞廳摠理大臣意啓曰華城四民賜米式例待該判官釐正牒報更爲磨鍊稟定事前已草記矣卽接華城留守趙心泰所報成冊則境內四民都合一千二十七口內付賑爲四百三十五口所餘四民名色爲五百九十二口矣先朝京四民賜米時斗數之或多或寡歲或不同而最高之式無過五斗以孤爲名者減給三斗蓋以其年齒不過居十歲左右而然也傳敎中旣有稍加磨鍊之敎而向日賑式亦以各加一升稟旨蒙允則今於四民亦不可異同比前每人各加一斗五斗者爲六斗三斗者爲四斗則在四民別是無前惠澤且內下之錢其數旣優雖以此爲式饑民與四民之所當分者必優優有餘依此式例擧行之意分付華城留守恐合事宜其餘賑式旣已定奪知委不必架疊今此賜米與別巡賑機所入石數之爲幾許使本府秩秩區別修成冊牒報之意更爲分付何如傳曰允鍾鼓管籥之聲猶欲與衆樂樂況欲敷施慈恩於進饌之時乎所以特下內帑錢別爲措置者此意也嚴飭守臣精備穀物以待而行宮門外觀勢當親臨矣其餘四處則承旨當進去以隨駕承宣難以分往假承旨二員臨時稟旨則當差下與隨駕承旨待下敎分詣而假承旨則以軍職本班進去事分付可也
정조 19년
李肇源以御營廳言啓曰今二月三十日景慕宮親行朔祭時御將率外營入直步軍環衛事命下矣東營入直軍三十名則宮大門外把守只有新營入直軍三十名矣莫重環衛不可以此分排外各營入直軍一體出用何如傳曰允
정조 19년
李肇源以刑曹言啓曰卽接學禮講試所移文則長淵幼學朴景承不有法禁肆然疊入照律重繩云矣取考律文則大典通編諸科條有曰科場用奸者邊遠充軍依此律朴景承平安道朔州府充軍定配卽爲押送之意敢啓傳曰知道
정조 19년
李肇源以刑曹言啓曰卽接監試覆試二所移文則咸平成翼七應講於今月二十二日其在喪陳試公文來到四館所而考諸公文則翼七聞計日字在於應講之前故入門時摘發則果是靈光金德一以初不參榜之人換名冒入照律重繩云矣成金兩人捉來嚴覈則成井七以成翼七之八寸見翼七在喪而不料陳試公文之來到假稱翼七至於應講而募得金德一使之代入之狀箇箇自服而取考律文則大典通編諸科條有曰大小科場闌入者借述代述者幼學限己身降定水軍科場用奸者邊遠充軍戶籍條有曰姓名不以實者杖一百徒三年名例云二罪俱發以重者論罪各等者從一科斷依此律成井七從重論咸鏡道明川府邊遠充軍定配押送金德一從一科斷限己身降定水軍而令兵曹定配所亦卽押送之意敢啓傳曰知道不可充軍而止各別嚴刑發配可也
정조 19년
李肇源以刑曹言啓曰卽接學禮講試所移文則永興幼學朱重雲以慶興朴陽升身死代代講現發而渠之所告內京居申百顯百般開誘故代講云依法典處置云故申百顯捉來査問則百顯招內渠則入格於一所初場陽升則入格於二所終場可謂風馬牛不相及則借人代講初無可論而渠之異姓七寸姪李榞以二所終場入格人來問北儒中有親知與否故渠以朱重雲答之矣李榞使崔寔招致重雲於渠家崔朱兩人同坐相議而渠以主人在傍參聽而已初無勸沮之事云故李榞崔寔等竝捉來多般盤問屢度面質後鉤得其用奸情節則崔寔粗解文字出沒京鄕場屋賣文本來伎倆往見李定適聞北儒朴陽升身死之說欲爲代入賣術而非北人則無以越講故慫慂李榞徵出錢兩留置於李定家仍使重雲冒入代講終至現發大抵此事設計排布者崔寔也代講者朱重雲也借講者李榞也取考律文大典通編試取條有曰借講代講者杖一百身充水軍大明律詐敎人犯法條有曰凡設計用言敎誘人犯法者與犯人同罪依此津代講人朱重雲敎誘人崔寔各決杖一百竝充定水軍而令兵曹定配所卽爲押送借講人李榞渠以無父無兄弟之人其祖母年過七十存留養親旣在律文收贖放送申百顯一二所旣不相同初終場又自有異則借講一款雖云落空其所指示重雲在傍參聽揆以情跡不可無懲李定則錢物往來旣出崔寔之招而陽升身死之言根又在於渠家則不可以渠之發明有所全釋竝自臣曹從輕重勘處何如傳曰允無勢鄕曲之人設有犯科而摘發何異於軟地揷木亦何以懲後乎所謂申百顯李定與首犯者同爲勘斷可也
정조 19년
李肇源以漢城府言啓曰東部居前僉知崔䘻昨年春初以士庶年八十已蒙恩資今年則爲八十一歲而該部只憑本家單子又以朝官年八十報來混入於歲初抄啓中更有嘉善下批當初臣府之不能檢察不勝惶悚而該府擧行極爲駭然當該部官令該府拿問處之歲首推恩法例有限則崔䘻嘉善之資不可仍置令該曹勿施何如傳曰若有代加之法則崔䘻豈可不爲乎其子崔光泰之連次居首準職與加資之式例已屢當特以惜才之意姑不許袷角緋衣矣五子登科猶有賞加況連五次壯元不知幾次乎部官推考其資以代加例勿奪可也
정조 19년
李肇源以賑恤廳言啓曰中部漢原西邊契任掌鄭五壯今月二十七日本洞路傍得二歲遺棄女兒同里居良女金召史欲爲收養日影臺契任掌崔星得今月二十七日本洞路傍得二歲遺棄女兒同里居良女金召史欲爲收養貧不自食皆願料告于本部自該部同日牒呈故依節目竝爲給料使之乳養之意敢啓傳曰知道
정조 19년
校理金銑曰伏以臣生逢嘉會倍切歡忭而只緣鄕居冷跡不能久掩於旋次纔過大禮徑尋歸路不意玉署除旨踵侈蓬蓽時則前月朝參之日而有事討賊義急辨誣凡爲殿下臣子者莫不明目張瞻齊聲致討而臣獨遠滯窮峽未伸共誅之義後時追聞倍覺腔血湧沸且伏聞園幸當在不遠揆以義分不敢退處鄕外今始來伏京邸而第伏念臣空素譾劣萬萬不堪於見職之狀曾已畢暴於被選之初或蒙聖明俯燭微諒而伊後恩除依舊聯翩每自循省惶汗浹背況今聖志奮發百度淬勵此正聖朝一初之會則如臣庸陋雖欲强策魯鈍願備絲毫之末奈乏尺寸之效何哉玆將肝膈之懇仰瀆崇嚴伏乞天地父母俯垂諒察亟命遞改臣所授職名以安私分仍治臣瀆擾之罪以肅朝綱不勝幸甚臣竊附沐浴之義略陳憂憤之悅惟聖明澄省焉噫有國之懲討亂賊孰不可不明覈痛辨以正厥罪而又孰大於辨君誣定民志之又不容一日緩者耶爲令日海東臣子者欲言東浚之罪自不覺毛髮先竦涕淚先逬者以其誣及聖德其計至憯也然而賊浚之爲賊浚別有根柢凡其一言一爲莫非鄭景淳所指使慫慂之說街談巷說已歸於平素云云之地積鬱之國言漸弗難遏則雖以渠徒眼無國家之腸肚自知其必不免於天討將行俄頃之間無恙之景淳忽地先死而浚乃踵後自斃蹤跡所露耳目莫掩者已其自輸之眞贓也噫東浚卽一景淳也景淳卽一東浚也而今日治東浚之罪者獨不及於景淳則尙可曰辨聖誣而定民志乎噫嘻可忍言耶飾無爲有指虛爲實內而密播於搢紳之間外而傳布於八方之聽使囂然一世皆以聖德爲矯情於刑政之間飾辭於綸綍之上言雖在此意則在彼而用之者非必所好也黜之者非必所惡也至於貨賄之潛行官爵之私除又非方伯州縣銓衡近密之所樂爲者也顯言指斥皆歸於不敢言之地凶圖之所向必先以是而藉弄壑慾之所注必先以是而陰濟上誣下惑東出西沒滓穢我太淸掩蔽我日月遂使一世之鄙夫愚氓一信渠徒之口吻而敢疑聖德之疵累雄唱雌和前喁後隨隱然作一大窟而權重於下勢孤於上聖主獨立淫朋肆行世道日益混亂人心日益詿謬宗社危如綴旒禍機隱如伏弩不知何許事變起於何處者蓋莫非景淳之所主張指劃則東浚雖曰窩主亦一景淳之傀儡噫嘻痛矣此何等凶賊極變而聖誣尙未痛辨天討尙未快行根柢自如鈇鉞不及臣不敢知今日海東此何世界耶臣竊不勝流涕而痛哭也伏願殿下深軫遠圖廓揮乾剛痛劈其根株永絶其源流整頓頹俗振勵壞綱俾八域含生共覩大聖人所作爲天高日中魑魅莫售而厝國勢於泰山盤石則宗社之慶也臣民之祝也無任慨惋涕泣屛營祈懇之至謹昧死以聞省疏具悉鄭景淳事不但旣故且沒摸提豈可以偶然然疑之跡論人於死後不允
정조 19년
乙卯二月二十八日卯時上御重熙堂同副承旨入侍時同副承旨李肇源假注書柳遠鳴記注官曺亨壽安經心以次進伏訖上曰張錫胤之不爲肅謝有情勢而然耶肇源曰聞欲爲呈疏而闕門已閉不得入來云矣上曰欲呈之疏卽近日例爲之疏乎肇源曰未得詳知而似是言事疏矣上曰金熙采入來乎肇源曰不爲入來矣上曰昨日則以日暮姑停出去猶可說今日何不入來乎卽爲牌招而若遲滯則當除明月萬戶注書出去以此分付可也賤臣承命出傳還入進伏上曰空館已久有情勢未肅拜玉堂竝許遞前望單子入之待下批推移入直出榻敎命書傳敎曰大臣備局堂上引見命退承史以次退出
정조 19년
行都承旨徐邁修齋宿行左承旨李晩秀監印所直行右承旨李益運監印所直左副承旨任希存齋直右副承旨朴聖泰齋宿同副承旨李肇源齋直注書鄭文始病一員未差假注書吳泰曾監齋印所齋直柳遠鳴齋直事變假注書任厚常仕
정조 19년
藥房提調沈煥之左副承旨任希存啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 19년
任希存啓曰來初一日輪對日次而動駕相値頉稟之意敢啓傳曰知道
정조 19년
任希存啓曰明日景慕宮朔祭親祭再明日動駕相値視事頉稟之意敢啓傳曰知道
정조 19년
李肇源啓曰大司憲李祖承未肅拜執義宋煥箕掌令李城輔持平李晴在外掌令一員未差持平金熙采引避退待監察茶時之意敢啓傳曰知道
정조 19년
徐邁修啓曰今日承旨當爲備員齋宿未差之代政官牌招開政差出待下批仍卽牌招何如傳曰前望單子入之待下批牌招察任
정조 19년
承旨前望單子入之朴聖泰落點
정조 19년
傳于徐邁修曰都承旨左副承旨分詣受香所奉審摘奸以來
정조 19년
任希存啓曰應敎鄭東觀再牌不進罷職傳旨今方捧入而修撰徐有聞副修撰崔獻重試所進去修撰李龜雲副修撰金熙稷在外玉堂上下番俱空事甚未安未差之代政官牌招開政差出待下批仍卽牌招以爲推移入直之地何如傳曰前望單子入之待下批牌招推移入直
정조 19년
玉堂前望單子入之校理韓用鐸李宗燮落點
정조 19년
以校理李宗燮牌不進罷職傳旨傳于任希存曰只推
정조 19년
任希存以吏曹言啓曰卽接司僕寺所報則明日親行朔祭時本寺正當爲進輿差備矣正未差之代草記變通云有闕之代口傳備擬以入之意敢啓傳曰知道
정조 19년
吏曹口傳政事以鄭景祚爲司僕正
정조 19년
兵曹口傳政事以尹養僉爲宣傳官
정조 19년
任希存以弘文館言啓曰本館上番無他推移之員不得已以下番姑陞入直之意敢啓傳曰知道
정조 19년
朴聖泰以兵曹言啓曰依下敎交龍旗差備宣傳官李應會決棍十五度而當該馬上奉持金龍起文尙采文喜得金成雲鄭秀大等各決棍十度後汰去之意敢啓傳曰知道汰去則姑爲參酌可也
정조 19년
朴聖泰以備邊司言啓曰訓鍊大將李敬懋以本局中旬賞格先以沁都仙源庫封不動木取用事頃已筵稟蒙允而其所充補之道未及定奪下詢大臣處之之意陳達蒙允矣江都封不動之取用而虛留誠爲可悶充補之道不可虛徐關西僚軍木曾有許劃之例今亦限八十同輸送之意行會于關西道臣何如傳曰以今關西經費按例議用非所可論況明年之使行與勑行旣有彼中之信奇則本道財力決不可犯手以此知悉更爲磨鍊草記可也
정조 19년
李肇源以訓鍊都監言啓曰今二月三十日景慕宮親行朔祭時因兵曹節目金虎門軍三十名將官率領挾輦侍衛廣智營軍四十名西營軍四十名北營標下軍三十五名各其將官領赴都領門還宮復各還直所而竝待標信擧行廣智營軍及西營軍出用則當夜宮墻外巡邏無以分排依例以新營下都監守直軍推移行巡之意敢啓傳曰知道
정조 19년
朴聖泰以兵曹言啓曰今番監試覆試學禮講時代講罪人靈光居金德一永興居朱重雲敎誘罪人洪州居崔寔參聽罪人京居申百顯干涉罪人李定竝身充水軍事自刑曹草記啓下矣罪人金德一慶尙道蔚山府水軍充定罪人崔寔寧海府水軍充定罪人朱重雲平安道三和府水軍充定罪人申百顯黃海道載寧郡水軍充定罪人李定全羅道樂安郡水軍充定而竝定驛子押送配所之意敢啓傳曰知道
정조 19년
李肇源以御營廳言啓曰去夜初更量十字橋近處大殿別監李仁喆犯夜被捉於本廳巡邏將卒處而係是掖屬不敢擅便何以爲之敢啓傳曰嚴棍降定守門軍可也
정조 19년
李肇源以御營廳言啓曰大殿別監李仁喆犯夜被捉草記批旨內嚴棍降定守門軍可也事命下矣依傳敎李仁喆嚴棍十五度後降定守門軍之意敢啓傳曰知道
정조 19년
李肇源以賑恤廳言啓曰因傳敎忠僖公錦城都尉奉祀孫朴齊一小成宴需錢二百兩木一同米二十石輸送之意敢啓傳曰知道
정조 19년
乙卯二月二十九日卯時上御熙政堂宣禧宮仲朔親祭傳香入侍時行都承旨徐邁修右副承旨任希存假注書柳遠鳴記注官白慶楷安經心以次侍立上具翼善冠衮龍袍親押訖降殿詣祗迎板位香祗迎訖上曰祭官皆已來待耶邁修曰姑未一齊來待故使之促入矣上曰時尙早香祝奉安于香幕待時至陪往可也上敎邁修曰卿其馳詣奉審訖還入政院改着軍服參班於殿座處所可也命退承史以次退出
정조 19년
乙卯二月二十九日卯時上御瑞蔥臺隨駕軍兵試射入侍時行都承旨徐邁修行左承旨李晩秀行右承旨李益運左副承旨任希存同副承旨李肇源假注書柳遠鳴具得魯記注官金良倜記事官吳泰曾原任直閣尹行恁檢校直閣南公轍檢校待敎徐有榘以次侍立上具戎服乘馬出交泰門永淸門入靑陽門降馬陞座試官兵曹判書沈煥之壯勇使徐有大行副護軍趙圭鎭以次行禮訖益運跪告宰樞執鼓應射人以次發射上命書榻敎曰帳殿出入行步緩緩宣傳官沈默之汰去令兵判決棍其代令該曹口傳差出上曰咫尺天威全無嚴畏之意宣傳官各別察飭如此之類一竝記過可也射訖益運跪告拾箭擂鼓命得中人以次頒賞訖命書傳敎曰卿之外孫又參蓮榜事事奇喜玆遣史官申此賀語事遣史官傳諭于領議政又命書傳敎曰忠僖公錦城都尉奉祀孫朴齊一今科小成昨今兩年之內科慶聯翩豈非都尉內外厚德餘庥之所曁乎一愴一喜當有表意唱名日遣官致祭於公之內外祠版仍令戶惠廳優送宴需以體我先王鍾愛之聖意上乘馬出靑陽門入延生門還內諸臣以次退出
정조 19년
行都承旨徐邁修守宮直行左承旨李晩秀隨駕宿行右承旨李益運隨駕宿左副承旨任希存隨駕宿右副承旨朴聖泰隨駕直同副承旨李肇源隨駕直注書鄭文始病一員未差假注書柳遠鳴隨駕宿吳泰曾隨駕直事變假注書任厚常守宮直
정조 19년
傳于徐邁修曰都承旨馳詣宗廟奉審摘奸以來
정조 19년
傳于李晩秀曰來初六日生進唱榜親臨處所千五門爲之外位則整齊於萬八門事令該曹知悉
정조 19년
以校理韓用鐸牌不進罷職傳旨傳于李肇源曰只推
정조 19년
以全羅監司李書九狀啓本島劃下錢一萬兩代萬包穀物今方罔夜措備期於閏月內入送計料事傳于李肇源曰耽羅民事夙夜關心自聞旌義倅疏尤有一倍耿耿況萬錢之特下兼爲所重以此萬錢換作萬包濟活萬人之頷顑則予可以對飯自飽當寢始安爲道臣者莫念及此豈必更勤飭諭然後盡心督運將此傳敎令廟堂行會日前招問該牧人因公上京者領略民情再運旣到於歲初三運能及於麥前則比之秋冬光景庶幾奠居卿亦多般出謀於轉輸之方趁時救荒毋有緩不及焉利運形止均分緣由亦須陸續陳聞以紓九重之勞思事下諭于該牧守臣
정조 19년
李益運以整理所兵曹言啓曰今此華城府進饌時參班外賓中時無職名人口傳付軍職別單書入之意敢啓傳曰知道
정조 19년
李益運以整理所訓鍊都監言啓曰柳葉箭邊一中哨官申大益弓子一張鳥銃邊二中帳幕軍金有弼等四名各木綿一疋布子一疋貫一中張斗星等三名邊一中崔泰殷等十一名各木綿一疋貫一中邊一中武藝廳門旗手鄭就玉木綿二疋邊一中朴成重等八名各木綿一疋依判下單子考例施賞之意敢啓傳曰知道
정조 19년
李益運以壯勇營言啓曰本營左司後哨軍兵等今已準二朔立番來閏二月初一日放送之意敢啓傳曰知道
정조 19년
李益運以兵曹言啓曰依下敎隨駕武藝別監內吹近仗軍士等處饒氣之意敢啓傳曰知道
정조 19년
李益運以壯勇營言啓曰依下敎隨駕將校軍兵等處饒氣之意敢啓傳曰知道
정조 19년
李益運以訓鍊都監言啓曰依下敎挾輦軍及環衛軍兵等處饒氣之意敢啓傳曰知道
정조 19년
李益運以禁衛營言啓曰今二月三十日景慕宮擧動時集春營入直守禦廳軍三十名內除營直五名餘皆赴陣于御營廳陣矣當夜宮墻外巡邏勢難分排受料出番守禦廳軍二十名添入使之警巡之意敢啓傳曰知道
정조 19년
李益運以御營廳言啓曰今此景慕宮親行朔祭時東營入直軍三十名宮大門外把守矣當夜宮墻外巡邏無以分排本廳受料摠戎廳標下軍二十五名該入直將官率領警巡之意敢啓傳曰知道
정조 19년
李益運以禁衛營言啓曰依下敎環衛赴陣將校軍兵等處饒氣之意敢啓傳曰知道
정조 19년
李益運以御營廳言啓曰依下敎環衛軍兵等處饒氣之意敢啓傳曰知道
정조 19년
年七十以上儒生應製御考榜賦二中幼學李淹年七十二本牛峯居文義父學生河龜紙五卷筆五枝墨五笏二下一幼學徐道貫年七十九本大丘居慶山父學生岬紙五卷筆四枝墨四笏二下幼學兪鉉復年七十本昌原居華城父同知垸幼學孫禧年七十三本密陽居茂長父學生亨老幼學崔寬年七十五本江陵居交河父僉使起巖幼學李敬重年七十二本韓山居茂長父生員秉翰幼學金夢柅年七十四本全州居明川父學生光著幼學丁時燁年七十三本靈光居長興父同知羽天以上各紙四卷筆三枝墨三笏
정조 19년
御題老驥伏櫪志在千里賦幼學李淹二中相馬經兮誤傳至方皐則如蠢易健行而孰諦詩斯臧而蓋古眞驥在而伏櫪莫云志之老矣身雖衰於地用意則戀於天廐今老驥兮昔壯才獨步於千里香名騰於遇穆高價鳴於騁涓塊泰山而電燕四蹄散而風翻嗟日月之冉冉時不遇兮天閑誰有眼於伯樂世無眞於王良秋野伴其啄烏使駑駘而先程寒槽繫而骨稜已見棄於牧者蹄何論於亂花鬛空垂於飛霧天衢長而矢直若無能於奔馳然其志之不老臥櫪上而何思形惟跼於蠖屈意則長於鵬搏雲衢逈而大鳴咫尺視於里千心昂昂而不摧路悠悠而如到蕭蕭依於北風戀君軒於朝暮長途渺兮在懷白雲迢而回首禾幾想於玉山月每圓於金羈冀之野而眷焉少也思於衰時瞻九衢而躞蹀望四極而徘徊房星爛而動輝映南宿而浮浮奚於馬而獨然在乎人而亦如黃髮垂而霧鬛鮐背示以奇權知者少於肉眼若騏老者何限秋歈颯於玉壺拊逸氣而堪憐伻羲馭使緩驅髮星星而心長身雖老於皁櫪夢尙懸於修程臣拜手而獻賦寓一感於悲鳴
정조 19년
乙卯二月三十日卯時上詣景暮宮擧動入侍時行左承旨李晩秀行右承旨李益運左副承旨任希存右副承旨朴聖泰同副承旨李肇源假注書柳遠鳴吳泰曾記注官白慶楷金良倜直提學徐龍輔檢校直閣南公轍以次隨駕上具翼善冠衮龍袍乘輿出交泰門永淸門明政門弘化門由日瞻門詣景慕宮至降輿所降輿入齋殿少頃就版位行再拜禮入廟內奉審訖還御齋殿上命書傳敎曰本宮都提調入侍賤臣承命出與本宮都提調洪樂性偕入進伏樂性曰寒朝動駕聖體若何上曰一樣矣上曰昨日卿之外孫又登司馬矣樂性曰昨日恩敎鄭重爲人臣得此宣賀之諭實有所不敢安承矣上曰卿之謝箋中亦以內外孫大小科之意添入可也上曰李秉鼎家聞亦稀貴之事矣樂性曰秉鼎之父與臣同榜其叔與臣之父同榜一年大小科兩家同慶今番回榜之年臣孫賜第之日此重臣又蒙皐比之恩賜事亦不偶矣上曰已去乙卯榜下子孫中今又入格者爲幾人晩秀曰姑不得多聞而李儒冕朴宗珩俱是其祖司馬之回甲云矣上曰回榜日卿將多勞矣軟巾當製下回榜時以儒巾依舊榜服色入來進箋時以先朝定制軟中襴衫參班可也一國上相率內外孫回榜況値今年邦家之五慶有此稀異之事誠盛擧也樂性曰幸逢景運之方來得沾壽考之化矣上曰今日卿須早還唱榜日亦於日出後入來毋侵朝寒可也仍命先退上命晩秀書傳敎曰今年慶年之榜何多奇異稀貴之事也五世同居之九耋重臣爲回榜元輔之先進行四館事而回榜元輔率回榜年大闡小成之內外孫領牌進箋又有龍虎司馬回榜各一人在今予飾喜識慶之心當令與龍虎榜簪花簉班三司馬各賜花一枝須待先四拜更着先朝定制新頒之軟巾還就班然後頒花簪花令整理所知此造待仍令該郞傳諭于領議政圖其儀藏之西樓南宮又命書傳敎曰回榜大臣孫登第日泮堂李秉鼎率諸生押班適又因園幸告由祝代撰特賜皐比事臚唱謝恩於諸生之中而聞其家兩世五科皆在昔乙卯其父重臣與領相同年司馬其叔大臣與領相先卿同年登龍又其曾祖與生曾祖與伯曾祖聯璧回榜之年也奇奇異異稀稀貴貴其回榜放榜翌日故左相李昌誼家遣承旨致祭故重臣李昌壽家遣禮官致祭事分付該曹又命書傳敎曰回榜大臣還第時榜下生進分東西押班至通衢事該郞傳諭時一體傳諭又命書傳敎曰今番會試年七十以上儒生之未入格者至於十餘人之多云招致泮中待題下應製入格者給紙筆墨雖未及入格竝與入格者皆令該廳給回糧下送事分付上曰注書持此御製馳往泮宮七十以上儒生試取以來遠鳴承命出去上曰應製儒生皆老人也皆令許入泮館中挾室溫㷝試紙自本館備給可也遠鳴收券入來應試者凡八人上命書傳敎曰年七十以上儒生應製試券無非名作年雖老而筆不老眞如命題之意居首二中文義幼學李淹紙五卷筆五枝墨五笏之次二下一慶山幼學徐道貫以明年八十三人一氣成篇文亦遒壯紙五卷筆四枝墨四笏二下華城幼學兪鉉復茂長幼學孫禧交河幼學崔寬茂長幼學李敬重明川幼學金夢柅長興幼學丁時燁各紙四卷筆三枝墨三笏賜給者之抱玉固可惜也主司之遺珠極可駭然兩所上試官從重推考其餘諸試官亦爲推考又命書傳敎曰此後朔望祭享親行時正時依咸興本宮朔望祭享正時例以子夜半爲之定式事令禮曹知悉仍命承史權退
정조 19년
行都承旨黃昇源坐行左承旨李晩秀監印所直行右承旨李益運坐左副承旨李晉秀坐直右副承旨李相璜坐同副承旨蔡弘遠坐直注書鄭文始病一員未差假注書李勉昇仕趙台榮仕直事變假注書韓致重仕
정조 19년
景慕宮親祭罷後內閣政院玉堂藥房口傳問安答曰知道
정조 19년
李益運啓曰西北別付料親臨試射每年春季朔初一日取稟事曾有定式矣今春季朔試射以何日爲之乎敢稟傳曰殿試前當爲之過齋日後更稟事分付兵曹可也
정조 19년
以咸鏡監司金華鎭狀啓元還軍餉留庫條中特許加分事令廟堂稟處事傳于李相璜曰依狀請施行事分付
정조 19년
李晩秀以禮曹言啓曰毓祥宮展拜每年季春稟定事曾有先朝下敎矣展拜吉日以何間推擇乎敢稟傳曰連値齋日以旬前後擇吉而今年乙卯又値宣禧宮百歲之年歲初以後大禮當前尙未展拜毓祥宮春展拜日次詣宣禧宮行酌獻禮卽親心爲心之意況於庚戌年毓祥宮周甲重回之年慈殿躬詣行禮於本宮生辰日今年乙卯所重尤有倍焉七月卽宣禧宮生辰之月卿曹知悉臨時更稟可也
정조 19년
李晩秀以禁衛營言啓曰依傳敎今番園幸時隨駕校卒等已經瑞蔥臺試射外抄出別試一技後別單書入之意敢啓傳曰知道與各軍門入格人過齋後待下敎卿率領待令以爲帳前頒賞之地兵曹及各營以此意知委可也
정조 19년
李益運以禁衛營言啓曰本營中旬時勸武軍官及諸將校無別單之人故謹依宣傳官申善應口傳下敎勸武軍官六兩擧案更捧試取後入格優等一人矢數別單書入之意敢啓傳曰知道人才豈必只在於石竇之內乎能越五十步地處身手俱好本營哨官待闕單付分付宣傳官廳六月以首薦越薦都政參下窠首擬事亦爲分付兵曹可也
정조 19년
李益運以禁衛營言啓曰賞中日時六兩一矢一百五十步二矢一百四十五步以上鳥銃貫三中沒技者啓稟事曾有定式矣今此本營賞中日時付料軍官直赴洪景運三矢入格別破陣閑良金斗玉牢子閑良金相麟大旗手兼司僕李震芳閑良金麗淳等四名貫三中沒技依例別單書入之意敢啓傳曰知道
정조 19년
李益運以御營廳言啓曰依傳敎今番園幸時隨駕校卒已經瑞蔥臺試射者外抄出別試一技後入格別單書入之意敢啓傳曰知道
정조 19년
李益運以御營廳言啓曰中旬賞試射時鐵箭遠射柳葉箭片箭沒技鳥銃貫三中之類別單書入已有前例矣鐵箭遠射柳葉箭片箭沒技鳥銃貫三中者別單書入之意敢啓傳曰知道
정조 19년
李益運以御營廳言啓曰本廳字內惠化門北邊鷹峯近處體城頹圮處今方改築而所入石子依例浮取於蘆原地之意敢啓傳曰知道
정조 19년
李相璜以戶曹言啓曰華城城役時閑散各色匠手中未及待令者一百二名賞木布已爲頒給而木手十名冶匠二名連加搜覓終不來現待其來現卽當出給至於華城所居木手五名賞木布下送本府以爲自本府分給之意敢啓傳曰知道未到十二名更加搜覓頒給後草記可也
정조 19년
乙卯三月初一日丑時上親行朔祭入侍時行都承旨黃昇源行左承旨李晩秀行右承旨李益運左副承旨李晉秀右副承旨李相璜同副承旨蔡弘遠假注書李勉昇趙台榮記注官金良倜記事官吳泰曾檢校直閣南公轍以次侍立上具冕服出齋殿詣神門外執圭入詣板位行祭時至上行再拜禮詣廟內神位前上香獻幣獻酌大祝讀祝訖詣飮福位飮福降復位行再拜禮詣望燎位望燎訖通禮告禮畢上還齋殿命諸臣權退諸臣退出
정조 19년
乙卯三月初一日卯時上行展拜禮後還宮仍詣仁政殿月臺永興咸興兩本宮告由祭香祝親傳入侍時行都承旨黃昇源行左承旨李晩秀行右承旨李益運左副承旨李晉秀右副承旨李相璜同副承旨蔡弘遠假注書李勉昇趙台榮記注官金良倜記事官吳泰曾檢校直閣南公轍以次隨駕上具翼善冠衮龍袍出齋殿入詣板位行再拜禮入廟內奉審訖還齋殿少頃乘輿出逌瞻門入弘化門由建陽門肅章門詣仁政殿月臺降輿陞座敎曰昨日飭敎何如則今此儀仗初不整待誠甚駭然該色郞廳洪樂游招致階下各別嚴飭使之卽爲待令而傳敎之下如是泛忽該郞獨不知嚴畏乎過齋後令入直堂上嚴棍二十度後草記事分付少頃益運進奏曰儀仗纔始整待矣鼓三嚴上降座板位親押咸興永興兩本宮告由祭祝文訖上曰龍亭奉來階上後香祝奉安于龍亭可也仍親傳香祝訖上降自東階詣祗迎位祗迎香祝敎曰禮房承旨與禮判陪行香祝出至城外落後復命可也晩秀承命退出上曰在班諸大臣入侍賤臣承命出傳左議政兪彦鎬右議政蔡濟恭判府事金履素李秉模金憙等進前奏曰春雨知時朝寒料峭侵早回鑾勞動旣多聖體若何上曰一樣矣昨日之雨爲田事誠幸矣而宮享之際天朗雲霽尤豈不萬幸乎彦鎬等曰臣等亦以爲一雨一晴皆得其佳矣臣等於日昨批旨之下萬萬悚惶第其疏中懲勵等語太不成說旣故之人何從而懲礪乎臣等初以不足備責之人亦置而不論矣上曰崔時淳之疏豈渠自辦乎渠以鄕曲遐蹤有何所知而如是爲言耶濟恭曰臣等所以爲不足備責者亦謂其遐鄕之人也上曰使渠自爲則雖加於此之言亦何足深咎而其所必不能自辦者孰不揣而知之予之此言非謂今之登筵者有或知之也大抵渠以何所知識有所論彈乎況刑政各有大小輕重之先後次序近日擧措無不紛紜錯亂世道之底平人心之得正予亦不知何時乃爾也此予所以春初宮筵以一番洞諭諭於諸臣而尙今未果者也濟恭曰誠如聖敎矣諭而不曉則不如不諭臣等忝在輔弼承佐之地旣不能對揚其萬一則聖諭雖一日十降其於迷不知曉何哉彦鎬曰臣等之至今顒俟者惟在聖諭之一降歲首朝參卽消長之大機會而便是一初淸明之政也世道之疑眩人心之駭惑庶幾由此底定而只緣臣等之昏迷未有董正之效致此紛紜之習若不及今明諭則恐此輩無懲戢之日矣上曰一番之諭予非持難而只恐空言而不見其效此予所以姑靳者也兵曹判書沈煥之進奏曰若無王言之播告大衆則交攻之章迭發之言何能家喩而戶說勸阻於其間哉人各以疑似之見復售其揣摩之習則安知不今日以後復如前日也臣意以爲一番洞諭斷不可已也上曰今此傳香之日慶禮莫大故此等事初不欲提起卿等旣言之故略有此示意卿等姑退可也履素曰臣等之罪已自朝參日臺言而愧服之不暇矣況日前之人言至以四維之說論及臣等則此果受而爲罪處也到今引義雖涉唐突不自引義亦極惶悚故所以有城外之逬出而恩諭屢勤同出之僚相又因莫重之典禮先卽趨造故臣亦冒沒隨入而至於經筵問安之班義所不敢故仍爲退伏私次矣朝承口傳下敎怳如詔迷而牖蒙敢此晏然入來矣惟俟退歸文字陳情矣上曰大臣處義亦自不輕今旣造朝則何必更引乎命諸大臣先退上乘輿詣萬安門外敎曰閣臣承史隨入可也仍降輿入眞殿就板位行四拜禮詣殿內上香訖還詣楹外命退諸臣以次退出
정조 19년
都承旨未差行左承旨洪義榮坐直行右承旨申大顯坐左副承旨李晉秀坐右副承旨李相璜坐同副承旨蔡弘遠坐直注書鄭文始病一員未差假注書李勉昇仕趙台榮仕直事變假注書韓致重仕
정조 19년
大殿王大妃殿惠慶宮中宮殿內閣政院玉堂翌日口傳問安答曰知道
정조 19년
藥房提調沈煥之左副承旨李晉秀啓曰親祼閟宮祗傳香祝誠禮克伸勞動亦多伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈官氣候一樣卿等不必入侍矣
정조 19년
申大顯啓曰來初五日朝參日次而國忌正日相値頉稟之意敢啓傳曰知道
정조 19년
蔡弘遠啓曰新除授左承旨洪義榮資是嘉義而都承旨黃昇源資是嘉善座次有違格例何以爲之敢稟傳曰都承旨仍任亞銓左承旨牌招都承旨前望單子入之
정조 19년
兵曹口傳政事行副司直李晩秀李益運
정조 19년
傳于李相璜曰左承旨右承旨許遞令該曹口傳付軍職使之專意編役其代前望單子入之待下批牌招察任
정조 19년
承旨前望單子入之洪義榮韓晩裕落點
정조 19년
以右承旨韓晩裕牌不進罷職傳旨傳于李相璜曰只推
정조 19년
傳于蔡弘遠曰左承旨入侍
정조 19년
傳于李相璜曰軍士房承旨入侍
정조 19년
傳于李晉秀曰左副承旨入侍
정조 19년
傳于李相璜曰右副承旨儀軌廳堂上入侍
정조 19년
以元陵忌辰祭獻官單子傳于洪義榮曰諱辰隔日孺慕莫逮如不祭之歎粗伸於替攝之節觀此差祭之啓單極爲駭然求差則大臣儀賓卿宰不但無所拘許多正卿以上乃以昨再昨新資之亞卿差送烏在其別異於是陵之意乎當該差祭銓官從重推考大臣閣臣儀賓中更爲塡差事分付
정조 19년
以明陵蜂峴摘奸宣傳官鄭來升書啓傳于蔡弘遠曰明陵外靑龍蜂峴補土處無論樵路與否旣有人行之痕萬萬駭然先朝下敎至嚴而防禁太弛年來春秋摘奸卽仰體之意而陵官輩擧行焉敢若此當該官員等先汰後拿其代令該曹口傳差出下送下屬令畿伯嚴棍狀聞明日雖値齋日以仰體之意有此處分勿拘開坐事分付雖以昭顯墓植木所言之無狀墓官濫斫濯濯近年別有新定式蜂峴摘奸時補植形止一體摘奸者法意何如而所謂植木雖有稠密處亦或稀闊云當該墓官等過齋後令該曹拿來勘律以公罪勘放今年各處當摘奸而亦令畿伯至月初摘奸勤慢狀聞
정조 19년
傳于蔡弘遠曰朝議有關朝綱昨於傳祝迎香之時鹵簿不能整待以致嚴鼓之踰刻雖非前夜之預有飭敎固不敢如彼且況東西班行鵠立外班者久矣而入就位亦未免因此遲滯寧有如許朝綱乎意謂大臣之轎前進身也有所警責之請而經宵過日迄無聞焉予將不得不替費辭敎鹵簿使沈煥之爲先從重推考該色郞廳洪樂游令該曹拿問過齋後照律重勘當該部將何足責問名亦於過齋後決棍入庭侍臣能不愧於仗馬乎一倂捧現告遞差以警當言不言之罪
정조 19년
摠管前望單子入之洪仁浩落點
정조 19년
吏曹口傳政事以韓翼鎭爲明陵別檢金世淵爲參奉
정조 19년
以開城留守李冕膺狀啓人物渰死事傳于蔡弘遠曰如有生前身役蕩減事分付
정조 19년
以咸鏡監司金華鎭狀啓慶興府民家失火倉穀被燒該府使金養和爲先罷黜其罪狀令攸司稟處事傳于蔡弘遠曰該府使勘罪使渠一新改葺一竝安堵然後狀聞拿來嚴處卿亦各別嚴飭期於從速改構而被燒民戶蠲其賦役除其還穀使卽結構安接形止亦爲狀聞事分付
정조 19년
蔡弘遠以禮曹言啓曰今三月十六日式年文武科放榜時親臨與權停例何以爲之而處所以何處擧行乎敢稟傳曰以親臨爲之處所臨時更稟可也
정조 19년
申大顯以兵曹言啓曰禁衛營中旬入格施賞啓目判付內依允中旬賞單及啓目之式各營近皆幾乎齊一而兵曹中旬猶未釐正只有賞單不爲啓目自今番釐正改修啓目之意分付爲旀守摠兩營良中亦爲均齊釐正之意竝以分付事命下矣依傳敎本曹將校禁軍軍兵等射砲技藝從其入格施賞之數啓目修入而自今以後定式施行之意敢啓傳曰知道
정조 19년
李相璜以義禁府言啓曰時囚以草記照律事命下矣時囚罪人丁若鏞本府議啓內職是騎堂身在禁直莫重侍衛不卽待令揆以事體萬萬駭然以此照律罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣丁若鏞杖一百收贖告身盡行追奪放送任厚常傳旨內傳諭書啓大臣名字誤書以入萬萬駭然拿處罪取考律文則大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣任厚常杖八十收贖奪告身三等放送何如傳曰允如有功議各減一等皆以公罪勘放可也
정조 19년
李相璜以義禁府言啓曰丁若鏞杖一百收贖告身盡行追奪任厚常杖八十收贖奪告身三等照律草記批旨內如有功議各減一等皆以公罪勘放可也事命下矣丁若鏞七代祖好善扈聖功臣云功減一等杖九十以公罪收贖任厚常六代祖善伯寧國功臣全昌尉異姓五寸親云功議各減一等杖六十亦以公罪收贖之意敢啓傳曰知道
정조 19년
蔡弘遠以賑恤廳言啓曰西部西學洞契任掌鄭鋤同今月二十八日本洞路傍得二歲遺棄男兒同里居良女徐召史欲爲收養京營庫契任掌田福萬今月二十八日本洞路傍得二歲遺棄女兒司里居私婢今德欲爲收養貧不自食皆願受料告于本部自該部同日牒呈故依節目竝爲給料使之乳養之意敢啓傳曰知道
정조 19년
領敦寧金履素疏曰伏以今玆千一會慶辰爰講屢百年曠典廟宮祗告聖孝彌光香祝親傳舊章式遵欽頌忭幸大小同情仍伏念臣之日前所被人言雖云深重職由臣自速而自招夫誰怨尤逬出荒郊惟譴何是俟不圖慈覆之天曲遂終始之澤恩言鄭重敎告諄複臣於是莊誦百回始而惶汗之浹背終又感涕之被面誠不知如臣無狀何以得此於聖明之下也噫臣之罪臣自知之受恩罔極致位至此而曾無絲毫之裨徒積如山之罪三載中書一直辜負人望之輕淺而不能董飭庶僚識慮之昏昧而無以逆折奸萌萬機獨勞而臣則恬嬉世道日溺而臣乃伈俔然猶進不知止恬不知恥執此論臣臣亦何辭自解至若朝參前後僨誤狼狽尤爲臣難逭之罪犯而乃蒙聖度如天不加誅殛只許遞免斯其爲無前之寬典不世之殊渥則銘鏤方寸若新受賜章皇拜命便若無故原其心則雖出惶感執其跡則終涉放倒至今思之惶愧欲死人之爲言亦何怪其如是也抑臣情踪之危蹙顧何敢復以大官自處而適値閟宮之親享仍爲候班之伸分遂復拚棄廉義入參班聯有靦面目無地容措玆敢不避猥越冒入文字伏乞天地父母察臣衷懇勘臣罪負以謝物議以安賤分則不但臣之沒齒含恩抑亦世道國事之幸也臣無任屛營之至答曰省疏具悉卿懇轎前之諭旣示勉出之意疏辭過矣安心勿辭仍傳曰此批答遣史官傳諭于領敦寧
정조 19년
判府事李秉模疏曰伏以廟宮告由曠禮將擧香祝親傳宸誠遠格吉慶咸湊於是歲歡忭惟均於八域仍伏念臣自出城闉分甘縮伏不敢爲遽然冒入之計千萬不自意偕來有命義在所重區區去就有不暇顧顚倒趨承至經登對昵近耿光仰聆天語怳憁榮感繼之以騂顔而汗背也臣之前後辜負之罪上而聖鑑日月其臨下而臣心夙夜自訟怔營踧踖惟大何是俟而向來免相之敎非譴伊榮卽日樞府之除旣惶且感意謂司直惠厚之論不必自引天地庇覆之德宜卽叩謝纔奉疏批章皇出肅自他人泛看則難望其委曲思量若已當之無怪乎憂四維之不張也臣若憑恃寵靈諉已承膺揚揚出入於周行則是誠不識四維之爲重也臣雖不足道豈不大爲朝廷之羞乎前席嚴畏不敢陳懇玆控短章仰瀆崇嚴伏乞聖明亟賜斥罷俾得粗安微分歌詠洪造千萬大願臣無任兢惶之至答曰省疏具悉卿懇齋宵前席說之頗詳又何尋常深引勿辭安心仍傳曰此批答遣史官傳諭于李判府事
정조 19년
乙卯三月初二日辰時上御重熙堂軍士房承旨左副承旨入侍時行右承旨李益運左副承旨李晉秀假注書趙台榮記注官金良倜記事官吳泰曾以次進伏訖上命益運等書公事判付訖益運曰臣等以政院日記考出謄送於儀軌廳以爲編輯之地而今此園幸後各營中旬啓目別單亦當入編於儀軌矣取見禁御兩營及兵曹啓下別單則一事異例營各不同殊涉斑駁恐合釐正禁御營則雖已啓下與未修啓各軍門一體改修正以入俾無參差不齊之弊此後則依此例定式施行之意出擧條申飭何如上曰依爲之出擧條命退承史以次退出
정조 19년
乙卯三月初二日辰時上御便殿右副承旨儀軌堂上入侍時右副承旨李相璜假注書趙台榮記注官金良倜記事官吳泰曾儀軌堂上沈頤之閔鍾顯徐有防李時秀李家煥徐龍輔李晩秀以次進伏訖上曰昨聞承旨所奏則所抄出者尙未就緖云如是而限前能成編乎頤之曰政院日記今方考出而日記亦多疎漏矣上曰日省錄亦當內下須爲詳細抄錄而卿等分掌條目各抄所掌之條件可也頤之等曰如是然後似便易矣上曰昨見整理所所抄錄者則誤落非但一二處周命新之周字亦以朱字書豈不可駭乎晩秀曰伊日內入侍果未及照察云矣上曰時囚以草記照律出榻敎命書榻敎曰違牌承旨許遞前望單子入之待下批牌招察任上曰摠管中老病人許遞與未差之代前望單子入之待下批牌招察任出榻敎上曰侍從堂上堂下罷散人竝敍用出榻敎有防曰衍慶寺僧役自內司量宜蠲除事曾有廟堂行會矣臣於今番巡路招問寺僧則一年內司所納熟麻鞋草鞋粘米典子細繩栗糖等屬摠而折價則不過爲十五兩錢云今若就各種略有蠲減則數甚些少雖全數除減在本司別無關緊在僧徒大有實惠故敢此仰達矣上曰依爲之出擧條命退諸臣以次退出
정조 19년
都承旨未差行左承旨洪義榮坐直行右承旨申大顯坐左副承旨李晉秀坐右副承旨未差同副承旨蔡弘遠坐直注書鄭文始病一員未差假注書柳遠鳴仕具得魯仕直事變假注書韓致重仕
정조 19년
李晉秀啓曰大司憲閔台爀持平李東冕未肅拜執義宋煥箕掌令李城輔持平李奭濟俱在外一員未差監察茶時之意敢啓傳曰知道
정조 19년
洪義榮啓曰副應敎尹光普副修撰崔獻重遞差出去玉堂上下番俱空事甚未安應敎鄭尙愚校理尹序東副校理申大尹尹魯東修撰嚴耆尹益烈副修撰朴鍾淳竝卽牌招以爲推移入直之地何如傳曰允
정조 19년
傳于洪義榮曰禮房承旨入侍
정조 19년
傳于洪義榮曰承旨房仍左副爲軍士房
정조 19년
以校理尹序東副校理申大尹尹魯東修撰尹益烈嚴耆副修撰朴鍾淳牌不進罷職傳旨傳于洪義榮曰只推
정조 19년
洪義榮啓右副承旨李相璜拿問勘處事命下矣依定式遞差傳旨捧入之意敢啓傳曰知道
정조 19년
以都摠府守宮望筒傳于李晉秀曰未差之代前望單子入之待下批牌招察任摠管前望單子入之李敏輔落點
정조 19년
洪義榮以禮曹言啓曰毓祥宮展拜取稟草記傳曰連値齋令以旬前後擇吉而今年乙卯又値宣禧宮百歲之年歲初以後大禮當前尙未展拜毓祥宮春展拜日次詣宣禧宮行酌獻禮卽親心爲心之意況於庚戌年毓祥宮周甲重回之年慈殿躬詣行禮於本宮生辰日今年乙卯所重尤有倍焉七月卽宣禧宮生辰之月卿曹知悉臨時更稟可也事命下矣毓祥宮宣禧宮酌獻禮吉日卽令日官李廷馥推擇則今三月初七日十三日俱吉云而十三日則殿試相値以何日定行乎敢稟傳曰初七日爲之可也
정조 19년
洪義榮啓曰來初七日宣禧宮酌獻禮親行時祭文當爲製進藝文提學李秉鼎待明朝牌招何如傳曰允
정조 19년
李晉秀啓曰承旨詣閤之時史官隨來格例則然而今日詣閤之際史官初不隨詣入侍命下之後以致遲滯揆以事體萬萬駭然當該史官竝當重勘而本院請推之外無他可施之罰何以爲之敢稟傳曰爲先汰去令該府拿問處之
정조 19년
洪義榮啓曰前假注書柳遠鳴仍察上注書具得魯仍察廳任何如傳曰允
정조 19년
傳于蔡弘遠曰不韙之者非一而宜從目下現發者先爲處分卽當然之事日前略施譴削之典而年雖耆舊外貌不至衰鑠則其中之神精亦可推知今番擧措太沒嚴畏彼重臣之柔善者尙若此今日朝綱可謂寒心處分未免失之太寬前判義禁洪良浩加施門黜之典
정조 19년
宣傳官鄭來升書啓臣於當日伏承聖敎馳詣明陵外靑龍蜂峴詳細摘奸是白乎則同防路處壘石成堵設棘防遮果無牛馬通行之跡是白乎矣間間有人行踰越之痕故招致陵官韓永建及守僕陵軍等詳問其委折是白乎則所告內去二月植木時役軍來往之跡云云是白乎乃如不趁今申飭則似有如前潛行之弊故陵官及守僕陵軍等許各別防禁之意嚴飭是白遣仍又馳詣昭顯墓遍審局內是白乎則自主峯至靑龍內外年前所植雜木及松木或有枯損而每年補植亦爲夥然頗有來頭茂密之望是望乎矣白虎內麓所植稀疎故連加裁植之意嚴飭於墓官金胤甫及墓軍等處是白遣木根段或有年久之痕而新斫處無乎是白齊傳曰明陵外靑龍蜂峴補土處無論樵路與否旣有人行之痕萬萬駭然先朝下敎至嚴而防禁太弛年來春秋摘奸卽仰體之意而陵官輩擧行焉敢若此當該官員等先汰後拿其代令該曹口傳差出下送下屬令畿伯嚴棍狀聞明日雖値齋日以仰體之意有此處分勿拘開坐事分付雖以昭顯墓植木所言之無狀墓官濫斫濯濯近來別有新定式蜂峴摘奸時補植形止一體摘奸者法意何如而所謂植木雖有稠密處亦或稀闊云當該墓官等過齋後令該府拿來勘律以公罪勘放今年冬更當摘奸而亦令畿伯至月初摘奸勤慢狀聞
정조 19년
禮曹毓祥宮展拜時節目啓依所啓施行爲旀毓祥宮入齋室後百官段經詣宣禧宮酌獻禮外位事分付爲良如敎
정조 19년
傳于申大顯曰城役牌將從自願令各該營門收用後別單事成命已久該留守尙無登聞者爲先自儀軌所取考判下文蹟一一遍問各營有闕而充差者無窠而未充者秩秩區別草記事分付
정조 19년
以京畿監司徐有防狀啓富平府定配罪人兪漢寧到配事傳于蔡弘遠曰該房之故處分有區別決知非知而故犯特放蕩滌使近日承宣瞻前忽後習知弊俗者知所恥戒
정조 19년
以開城留守李冕膺狀啓華城城役所赴役匠手等分等施賞事傳于申大顯曰分付儀軌廳載錄而其中畫工一名問于該府更爲推尋京鄕間分給後草記狀聞事亦令儀軌廳知悉知委近如京畿而尙無皁白卿獨先爲擧行消詳狀聞奉公之誠極爲可嘉此意回諭
정조 19년
以江華留守權狀啓整理錢祗受事傳于李晉秀曰昨於華留祗受狀本欲爲下敎而未果矣今人精力雖不及古人若欲事事務要周詳豈犯後輩多闊略之聖訓乎公文自有公文之體則伊日行會雖因倥倊啓下之節目初不後錄其他傳敎字句多不照檢以致政院之處處付籤該堂事豈不駭然乎雖以近日儀軌抄役觀之一委下吏皆不致察昨日諸堂入侍至煩飭敎今番諸事下位兩堂多專綰管而怠忽已若此此皆職務太煩而然編役汗靑尙遠所謂除本仕相妨莫甚古人之七年籌副屢遞屢仍況今人何可一直行公乎儀軌堂上徐龍輔尹行恁爲先各別從重推考兼帶有司之任竝減下其代前堂沈頤之仍察行司直徐有隣亦爲還差且以戶判言之正宜十分着意而諉之下僚及其弟若是而何時編次何時印出乎今者編書爲所重予猶不敢暇逸則諸堂乃敢息偃乎儀軌堂上李時秀越俸一等如是下敎之後若有不謹未及於來月進書之限摠理大臣隨現直爲論勘事發牌謄錄郞廳傳諭因此聞之校正堂上謄錄郞廳之差下草記批答不出朝紙人無知者云當該承旨査出禁推院吏令攸司嚴加科治此狀啓與昨下華留狀啓還下送更令儀軌廳行會後修啓事題送書目
정조 19년
以義禁府時囚罪人丁若鏞公罪勘放事草記傳于蔡弘遠曰近來之人纔陞一資半級意望滿足不怕不顧有若不識高厚然丁若鏞卽其中一人也頂玉衣緋人孰不然而若鏞則太放恣若此不已而節次推躋則當作何許貌樣當犯何等罪惡乎宿衛騎省卽待變重地而且於詣閤有命之後戎裝不爲備待以致侍衛之遲滯是豈十餘日拿囚之罪而編書抄役有關所重雖不得不以公罪勘放如彼放恣之徒使之揚揚周行是可曰國有法綱乎其才自其才所犯自所犯名雖公律實浮私罪銓曹如或檢擬於官職之望當該銓官難免其責以此分付
정조 19년
洪義榮以整理儀軌廳言啓曰傳曰城役牌將從自願令各該營門收用後別單事成命已久該留守尙無登聞者爲先自儀軌所取考判下文蹟一一遍問各營有闕而充差者無窠而未充者秩秩區別草記事命下矣取考別單判下後問于各該營則龍虎營前萬戶宋仁宅禁軍金義淳前禁軍朱泂禁衛營別武士金重潤前別軍官洪大升御營廳別武士朴孝源孫興雲前敎鍊官片光輝旗牌官黃致淵俱無見窠姑未收用云訓鍊都監敎鍊官金亨璘金啓澤從自願待鐵峴別將安州屯監差送時收用而閑良吳泰運姑無見窠不得收用云摠戎廳敎鍊官申㬘有從厚收用之命故待屯監劃出時差送云嘉善李道文則判付內令留守從便收用後別單事有命故方關問該留守處之意敢啓傳曰知道訓局摠廳則擧行固當若是而龍虎營禁御兩營事極爲駭然雖難一倂加出豈可全然勿論乎三營首校爲先除汰其代先爲充差首校等過齋後自本所捉來嚴棍草記若知所重豈敢若此三營將臣越俸一等雖以本所言之下敎之前若能往復提飭豈煩飭敎乎卿等及留守亦爲推考此後充差之類令各該營這這草記可也
정조 19년
李晉秀以整理儀軌廳言啓曰乙卯整理穀設施傳敎及節目行會諸道已至多日而畿營處在咫尺之地關到形止尙不狀聞事體所在誠極慢忽當該道臣徐有防從重推考何如傳曰其間雖已出巡還營亦至多日則尙不狀聞極爲駭然不可推考而止越俸一等可也
정조 19년
申大顯以訓鍊都監言啓曰依傳敎今番園幸時隨駕將官將校馬步軍兵中已經瑞蔥臺試射者外中旬試場別試柳葉箭一巡鳥銃三放別單書入之意敢啓傳曰園幸有所重當親臨頒賞過齋後隨駕將臣以下捧擧案人試射日待令而各營準此其中挾輦軍及駕前前排自己酉連爲往來者入格別單懸註雖未入格尾錄於別單之下更爲修正以入中旬賞先爲分給可也
정조 19년
蔡弘遠以義禁府言啓曰前司諫李顯道投之遠惡絶島以正國綱以淑人志事承傳啓下矣李顯道全羅道羅州牧智島定配所以承傳內辭意具罪目依例發遣府羅將押送配所何如傳曰大罪有可容者小罪有不可容者人臣告君之辭務當明白剴切則全篇陰翳不忍正視朝廷苟有如許之類何不直吐出姓名各以當施之律請勘而爲此宵小憸細䵝䵢之習乎至於下款臺臣事其罪可謂罔赦固不足誅雖不問亦豈不知乎渠輩此習若不痛改則在渠輩豈喜消息乎年前筵敎渠輩亦庶幾聞之矣然先從現發者嚴處而如許關係所重之罪犯何論楸黑耽乎李顯道以黑山島定配所當刻內押付嚴飭道伯一依荐棘罪人例擧行萬一泛忽當該鎭將令兵使大張威儀於海邊決棍五十度回示鎭兵事分付可也
정조 19년
洪義榮以成均館言啓曰今三月初三日儒生課試當爲設行而大提學未差限內不得爲之之意敢啓傳曰知道三日製過齋後更稟可也
정조 19년
蔡弘遠以義禁府言啓曰前司諫李顯道投之遠惡絶島以正國綱以淑人志事承傳啓下矣李顯道全羅道羅州牧黑山島定配所以承傳內辭意具罪目依例發遣府羅將押送配所之意敢啓傳曰知道
정조 19년
左議政兪彦鎬右議政蔡濟恭箚子曰伏以卽伏見夜下傳敎以再昨日親傳香祝時鹵簿不備嚴鼓踰刻而大臣無警責之請誨諭備至臣等不勝萬萬惶愧之至伊日幄次殿坐之後臣等率卿宰序立於外儀班次目見鹵簿不能整待院隷喝叫之聲相續不絶而有司擧行太涉遲緩臣等果皆駭視有所相顧酬酢及其轎前賜對之際未發一言泯默而退以致至尊有替費辭敎之敎如是而其可任董率百僚整頓頹綱之責乎論其不職之罪合被大何而以其名爲大官獨漏於該曹堂郞入庭侍臣譴罰之中私心惶蹙姑無論國家刑政緣臣等而致此斑駁罪上添罪尤無以自措玆敢短箚聯籲伏乞聖明亟勘臣等之罪以肅朝綱以安私分千萬幸甚云云答曰省箚具悉卿等之懇朝儀朝綱雖細勿忽然後涓涓不至於滔滔伊時鹵簿擧行未免駭矚卿等趁卽規警則豈有昨日處分乎此等處自多習俗之難脫然遂事也安心視事仍傳曰此批答遣史官傳諭
정조 19년
乙卯三月初三日卯時上御重熙堂禮房承旨入侍時行左承旨洪義榮假注書李勉昇記注官安經心記事官吳泰曾以次進伏訖上曰同副承旨入侍賤臣承命出與同副承旨蔡弘遠偕入進伏命書傳敎曰王大妃殿進御加減正氣散一貼煎入又命書傳敎曰禮房承旨馳詣懿昭墓奉審摘奸以來又命書傳敎曰如許微事不善擧行誤捧傳旨之後無難煩稟如許承旨用於何處當該承旨李相璜爲先拿問勘處又命書傳敎曰近日各營軍兵勞役多矣初七日毓祥宮展拜宣禧宮酌獻禮時隨駕軍兵訓將只領中旬時陞禁之步軍陞斗之標下軍爲先後廂馬兵則勿拘哨數亦以優等入格人隨駕禁軍亦然各無過百人其餘留營留陣及扈衛軍官有廳軍隨駕竝置之侍衛則寶劍別雲劍外皆以入直爲之事分付又命書傳敎曰初七日擧動時副輦仗馬置之命書公事判付訖命退承史以次退出
정조 19년
行都承旨徐邁修坐直行左承旨洪義榮奉審進去行右承旨申大顯坐左副承旨南公轍坐直右副承旨蔡弘遠坐同副承旨李鼎德在外注書鄭文始病一員未差假注書柳遠鳴仕直一員未差事變假注書韓致重仕
정조 19년
藥房都提調洪樂性行右承旨申大顯啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 19년
申大顯啓曰大司憲閔台爀持平李東冕未肅拜執義宋煥箕掌令李城輔持平李奭濟在外掌令一員未差監察茶時之意敢啓傳曰知道
정조 19년
傳于洪義榮曰禮房承旨馳詣元陵奉審摘奸局內諸陵一體奉審以來
정조 19년
承旨前望單子入之徐邁修南公轍李鼎德落點
정조 19년
徐邁修啓曰新除授同副承旨李鼎德時在慶尙道慶州地斯速乘馹上來事下諭何如傳曰允
정조 19년
蔡弘遠啓曰奏語文字何等嚴重而禁府原情啓目中摘奸書啓之稱以手本者大違格例殊無審愼之意臣等之蒙然捧入不勝惶恐而當該堂上不可無警從重推考原啓目使之改修正以入何如傳曰爰辭體重王府捧供事面尤何如焉敢若是不察諸堂爲先從重推考執筆都事拿處供辭後坐起更捧可也
정조 19년
南公轍啓曰問啓事命下矣問于禁衛大將金持默處則以爲莫重城役效勞牌將收用命下之後宜不敢一刻遲滯而適無見窠姑待有闕次次收用之計而愚迷昏錯不能卽地擧行致勤嚴敎惶隕罔措莫知仰達云問于御營大將李漢豐處則以爲莫重城役效勞人之收用成命之下豈敢少緩而時無見窠未卽擧行以致多日遲滯自速嚴敎莫非臣愚迷顚錯之致惶懍震越不知所達云矣敢啓傳曰如許問啓敢捧入乎
정조 19년
以忠淸監司李亨元狀啓忠州牧民家失火事傳于徐邁修曰方春失所甚爲矜悶嚴飭道臣斯速結構奠接其中中戶停糴蠲役小戶糴與役蕩滌事分付
정조 19년
以李晉秀定配傳旨傳于南公轍曰星火押送而逗留中路遲滯赴謫令道臣捉致營下嚴棍五十度狀聞事分付
정조 19년
以京畿監司徐有防狀啓永平縣令朴奎淳咸興永興兩本宮告由祭香祝陪行以座首代行其罪狀令攸司稟處事傳于蔡弘遠曰若知所重焉敢使鄕品替行乎擧措極爲悖濫卽其地定配其代令該曹口傳差送雖以本道言之預定兼官等待以備實預差則豈有是乎其時在營擧行之都事令該府拿問處之更令廟堂嚴飭沿路各道無更犯科
정조 19년
吏曹口傳政事以金錫泰爲禮曹正郞李宗明爲永平縣令
정조 19년
南公轍啓曰奏御文字何等審愼而今此禁府都事南陽履拿處傳旨誤以禁推書入事之慢忽莫此爲甚當該注書所當重勘而本院請推之外無他可施之罰何以爲之敢稟傳曰拿處
정조 19년
以李相璜囚單子傳于南公轍曰附過放送
정조 19년
以李肇源囚單子傳于南公轍曰附過放送
정조 19년
以具得魯囚單子傳于南公轍曰附過放送
정조 19년
傳于徐邁修曰發遣吏郞諸執事淸齋與否摘奸以來
정조 19년
蔡弘遠以兵曹言啓曰本曹行首敎鍊官文載奎除汰代華城城役牌將禁軍金義淳塡差前萬戶宋仁宅旣是前禁旅爲先給官馬口傳以入而前禁軍朱洞從自願右邊捕盜部將纔已備望受點矣敢啓傳曰知道宋仁宅如有前仕通計可也
정조 19년
南公轍以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 19년
南公轍以訓鍊都監言啓曰謹依草記批旨園幸時挾輦軍及御前前排中自己酉連爲往來者試放入格別單懸註其中未入格之類別錄一單粘尾以入之意敢啓傳曰知道
정조 19년
南公轍以訓鍊都監言啓曰傳曰近日各營軍兵勞役多矣初七日毓祥宮展拜宣禧宮酌獻禮時隨駕軍兵訓將只領中旬時陞禁之步軍陞斗之標下軍爲先後廂馬兵則勿拘哨數亦以優等入格人隨駕禁軍亦然各無過百人其餘留營留陣及扈衛軍官有廳軍隨駕竝置之侍衛則寶劍別雲劍外皆以入直爲之事分付事命下矣今番本局中旬時步軍之陞禁爲二百七十四名陞斗爲二百四十三名標下軍陞禁爲一百五十名陞斗爲八十一名馬兵之上上等爲二十八名上中等爲五百五十二名矣標下軍則雖非陞斗猶可分排而步軍只以陞禁二百七十四名爲先後廂則莫重動駕扈衛單弱步軍之陞禁陞斗五百十七名馬兵之上上等二十八名外就其上中等以充百名之數似合事宜而軍兵去就關係甚重自下不敢擅便何以爲之敢啓傳曰草記得體依此爲之雖以昨日事言之落訟者必以爲未及充差則一也豈有優劣云而此則大不然其所擧行之誠勤不若摠廳之凍足溺嘗聞卿居家有奉先之行誼云矣今果驗移孝之誠極爲可嘉矣
정조 19년
南公轍以禁衛營言啓曰依整理儀軌廳草記批旨本營行首敎鍊官白鳳翼爲先除汰其代華城城役牌將本營別武士金重潤爲先陞差之意敢啓傳曰知道
정조 19년
南公轍以禁衛營言啓曰依整理儀軌廳草記批旨本營別軍官移差代華城城役牌將洪大升前仕復屬之意敢啓傳曰知道
정조 19년
南公轍以御營廳言啓曰本廳行首敎鍊官徐有祁除汰代華城城役牌將本廳別武士朴孝源陞差其代城役牌將前仕別武士黃致淵先爲復屬之意敢啓傳曰知道
정조 19년
南公轍以義禁府言啓曰前承旨李晉秀珍島郡定配事承傳啓下矣李晉秀全羅道珍島郡定配而以承傳內辭意具罪目依例發遣府書吏卽爲押送配所之意敢啓傳曰知道